Pozdravljeni, učenci,

Začenja se nov delovni teden. Navodila za delo pri DKE ste dobili za dva tedna vnaprej, poslana so bila vašim staršem in drugi del preko komunikacijskega kanala v eA. Sedaj sem jih samo združila v en dokument. To pomeni, da če ste opravili obe nalogi, je naloga za ta dva tedna opravljena.

**DKE**

**1. ura**

Preberite in rešite naloge, v zvezek pa izdelajte zapis. Če vam je lažje, lahko odgovorite na spodnja vprašanja.

Učbenik: str. 36, 37: Delniške družbe; Nasprotni interesi in želje; Pogajanja v podjetju in stavke

SDZ: 53 – 56 (do naslova Kapitalistično gospodarstvo)

Kaj morate znati?

* Kaj je delniška družba? Kdo jo vodi?
* Kaj je delnica, kdo je delničar? Kaj lahko lastnik z delnico počne? *Razmisli, na katero ekonomsko pravico je to vezano. Kje se trguje z delnicami?*
* Zakaj delničarji kupujejo delnice podjetij? Kaj pričakujejo? Kaj je dobiček in za kaj ga podjetja porabijo?
* Kaj je kapital? Kaj so dividende, komu so namenjene?
* Ali je kupovanje delnic lahko tvegano? Pojasni.
* Razmisli o željah lastnikov, vodstva in zaposlenih v delniških družbah. Svoje odgovore pojasni.

Številne želje pa so si nasprotujoče, zato prihaja do nasprotij. Predstavi, pojasni jih.

* Delodajalci morajo z delavcem skleniti pogodbo o zaposlitvi. Kaj vse mora obsegati? Zakaj?
* Ta nasprotja se včasih zaostrijo do meje, ko so kršene pravice delavcev. Takrat nastopijo sindikati. Predstavi jih – kaj so sindikati, zakaj se delavci povezujejo v sindikate, kakšne so njihove naloge, kaj, katere možnosti lahko uporabijo za doseganje pravic zaposlenih.
* Kaj je stavka? Preberi 77.člen Ustave R SLO.

Morda bo komu pomagal popolnoma nov učbenik Jaz, midva, mi na spletni strani iRokusa. Dostopen je na <https://www.irokus.si/brezplacna-gradiva>. Izberite možnost DKE, na desni označite učbenik in kliknite DODAJ GRADIVA. V njem so na zelo enostaven način zapisane omenjene vsebine.

**2. ura**

Znašli smo se v novi situaciji, ko je na preizkušnji tudi naša državljanska drža. Spomnite se poglavja o aktivnem državljanstvu, o tem, kaj sodi k njemu, k državljanski kulturi. Menim, da je sedaj odlična priložnost, da to udejanimo v praksi.

Znašli smo se namreč v nam vsem neznani situaciji, ko hitro širjenje nalezljive bolezni močno vpliva na naše življenje. Zelo pomembno je, da ostanemo osredotočeni, odgovorni, disciplinirani.

Država je razglasila **epidemijo,** zato sedaj veljajo **posebni ukrepi**, ki se jih moramo državljani držati. Na prvem mestu sta v teh razmerah seveda **zdravje** in**varnost** nas državljanov in ostalih ljudi, ki so se v tem trenutku znašli na ozemlju Republike Slovenije.

Preberite [**ČLANEK**](https://www.delo.si/novice/slovenija/kaj-je-epidemija-in-kaj-pandemija-288496.html) (klik) in **v zvezek za DKE zapišite odgovore na vprašanja**(naslov izberi sam):

**Kaj pomeni izraz epidemija?**

**Kakšna je razlika med epidemijo in pandemijo?**

**Kako lahko s svojim vsakodnevnim ravnanjem pokažeš, da si odgovoren državljan?** (svojim opisom dodajte utemeljitev, zakaj tako mislite, kakšne bodo zaradi tega posledice zate, družino, družbo …) Razmislite pa še o nečem. Ko so stvari resne, kar za trenutni čas nedvomno velja, za lažje delovanje potrebujemo **načrt.**

Vzemite list velikosti A4 in **naredite načrt**, v katerem boste prikazali, kako si boste organizirali skozi teden. V njem predvidite čas za vstajanje, učenje, prosti čas in ostale aktivnosti, pri katerih boste kot član družine sodelovali. Sobota in nedelja naj bosta namenjeni počitku.

Uporabite barve, izdelek pa naredite tako, da bo za vsakega od vas čim bolj uporaben (tedenski urnik). Obesite ga na steno, hladilnik ali nad svojo pisalno mizo.

Pomagal vam bo ohranjati osredotočenost na to, da **izgrajevanje znanja zahteva lastno aktivnost, rednost, odgovornost in vztrajnost pri delu.**

Vse kar boste naredili, skenirajte ali fotografirajte in mi pošljite na mail:

nevenka.sega@os-mk.si

Naslov dokumenta naj bo: Izdelek za DKE s pripisom tvojega imena

Rok: ponedeljek, 23. marec 2020

Na ta naslov se seveda lahko obrnete tudi v primeru, če boste potrebovali pomoč.

Da pa boste ostali v učni kondiciji, preverite, kaj te si zapomnili v zvezi z demokracijo, ki smo se ji posvečali do pred kratkim.  [**KLIK**](https://interaktivne-vaje.si/dke/dke_gradiva/demokracija_novo/index.html) vas bo pripeljal do strani, na kateri boste lahko preverili svoje znanje in pravilnost svojih odgovorov, povezanih z demokracijo. Če ne bo šlo, razumite to kot alarm, da je potrebno vložiti še nekaj dela v učenje.

Do prihodnjič v učbeniku (ali SDZ) preberite preostanek snovi širše teme Delo, finance, gospodarstvo, saj vas prihodnjič v zvezi s tem čakajo naloge.

Rešite SDZ do vklj str. 56.